ETS sarja esimese aasta praktika näitas, et suvekuudel on tiimidel väga raske organiseeruda, sest puhkuste, reiside ja rannamõnude aeg pole sobilik tubase pokkerilaua taga istumiseks. Seetõttu otsustati ETS sarjas teha paus juunist augustini. Sarja turniire ei toimu ka jaanuaris, kui on kavas Eesti meistrivõistlused. Seega jaguneb 2011 ETS  aasta vaid kaheks neljakuuliseks hooajaks. Kevadhooaeg: veebruar, märts, aprill, mai ja Sügishooaeg: september, oktoober, november, detsember. Igal hooaja kuul toimub kaks online turniiri ja üks live turniir punktisuhtega 1/2 live kasuks. Endiselt jäävad kord kuus toimuma ETS Live Open ja lisandub kord hooaja lõpuosas toimuv ETS Online Open. Nende turniiride kaudu on võimalik uutel tiimidel ETS Kõrgliigasse pääseda.